Aferdis niḍen n wallus id-yettwalsen neɣ id-ibanen ugar n 54 n tikkal deg yisefra-agi, d allus n wawal s unemgal-ines i yessemres ucennay-agi akken ad yizmir ad yessɛeddi anamek n yizennni i yebɣa ad t-yazen i wid ara yessmuzegten i tezlatin-is. Xas ma yella wanda i yessemres inumak d uffiren, yewɛer ɣef umseflid akken ad ten-yegzu tikkelt kan tamenzuyt mi ara yessel i tmedyazt-is.